text: Tilflytter: Jeg kommer til at savne Fields på Amager
  01 februar 2016 kl. 20.50
  Michella Schack er en af de få medarbejdere, der er flyttet med Færdselsstyrelsen til Ribe.
  Hun kommer egentlig fra Næstved og har indtil nu arbejdet i  København. Men fremover skal den nyuddannede jurist arbejde hos Færdselsstyrelsen i Ribe.
  For den 26 årige sjællænder er Ribe dog ikke helt ukendt land.
  -Min mors familie kommer fra Ribe og vi har tit været på besøg, fortæller Michella Schack til TV SYD.
  Beslutningen har været lettere fordi kæresten også er flyttet vestpå. Han er ansat på kasernen i Oksbøl.
  Michella Schack ser frem til at arbejde i Ribe og det eneste hun lige nu savner, er det store indkøbscenter Fields på Amager.
  